ตราครุฑตราครุฑกฎกระทรวงฉบับที่5 (พ.ศ. 2525)ออกตามความในพระราชบัญญัติระเบียบข้าราชการทหารพ.ศ.2521----------อาศัยอำนาจตามความในมาตรา 10 และมาตรา 19 แห่งพระราชบัญญัติระเบียบข้าราชการทหาร พ.ศ. 2521รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ 1 ให้ยกเลิกความในข้อ 16 แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ.2521และให้ใช้ความต่อไปนี้แทน`ข้อ 16 การบรรจุบุคคลซึ่งเคยรับราชการเป็นข้าราชการหรือเคยทำงานเป็นพนักงานเทศบาล และออกจากราชการหรือออกจากงานไปแล้วกลับเข้ารับราชการใหม่ในสังกัดกระทรวงกลาโหม ให้ได้รับเงินเดือนและเงินเพิ่มต่าง ๆ ดังนี้(1) บุคคลซึ่งเคยรับราชการเป็นข้าราชการทหาร ให้ได้รับเงินเดือนและเงินเพิ่มต่างๆเท่าที่ได้รับอยู่เดิมขณะออกจากราชการครั้งสุดท้ายแต่ถ้ามีการปรับปรุงอัตราเงินเดือนหรือเงินเพิ่มต่าง ๆ หลังจากที่ออกจากราชการครั้งสุดท้ายไปแล้วให้ปรับชั้นเงินเดือนหรือเงินเพิ่มต่าง ๆจากอัตราเดิมที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนด(2) บุคคลซึ่งเคยรับราชการเป็นข้าราชการทหารและได้รับอนุมัติจากคณะรัฐมนตรีให้ลาออกจากราชการไปปฏิบัติงานใด ๆซึ่งให้นับเวลาระหว่างนั้นสำหรับการคำนวณบำเหน็จบำนาญเหมือนเต็มเวลาราชการตามกฎหมายว่าด้วยบำเหน็จบำนาญข้าราชการถ้ากลับเข้ารับราชการภายในกำหนดสี่ปีนับแต่วันที่ลาออกไปปฏิบัติงานดังกล่าวให้ได้รับเงินเดือนและเงินเพิ่มต่าง ๆ เช่นเดียวกับที่กำหนดใน (1)เว้นแต่ในกรณีเห็นสมควรจะให้ได้รับเงินเดือนสูงกว่าที่ได้รับอยู่เดิมขณะลาออกไปปฏิบัติงานใด ๆ โดยคำนวณจากเวลาที่ไปปฏิบัติงานดังกล่าวไม่เกินปีละ1 ชั้น ก็ให้กระทำได้ตามหลักเกณฑ์ที่กระทรวงกลาโหมกำหนด(3) บุคคลซึ่งเคยรับราชการเป็นข้าราชการกลาโหมพลเรือนแล้วลาออกไปรับราชการทหารกองประจำการตามกฎหมายว่าด้วยการรับราชการทหารถ้ากลับเข้ารับราชการภายในกำหนดหนึ่งร้อยแปดสิบวันนับแต่วันพ้นจากการเป็นทหารกองประจำการโดยไม่มีความเสียหายให้ได้รับเงินเดือนและเงินเพิ่มต่าง ๆเท่าที่ได้รับอยู่เดิมขณะลาออกไปรับราชการทหารกองประจำการ แต่ถ้ามีการปรับปรุงอัตราเงินเดือนหรือเงินเพิ่มต่าง ๆหลังจากที่ลาออกไปรับราชการทหารกองประจำการให้ปรับชั้นเงินเดือนหรือเงินเพิ่มต่าง ๆจากอัตราเดิมเป็นอัตราที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนด ทั้งนี้เว้นแต่ในกรณีที่เห็นสมควรจะให้ผู้นั้นได้รับเงินเดือนสูงกว่าที่ได้รับอยู่เดิมขณะลาออกไปรับราชการทหารกองประจำการโดยคำนวณจากเวลาที่ไปรับราชการทหารกองประจำการไม่เกินปีละ 1 ชั้นก็ให้กระทำได้แต่ต้องได้รับอนุมัติจากหัวหน้าส่วนราชการขึ้นตรงต่อกระทรวงกลาโหม ผู้บัญชาการทหารบกผู้บัญชาการทหารเรือ หรือผู้บัญชาการทหารอากาศ แล้วแต่กรณี ก่อน(4) บุคคลซึ่งเคยรับราชการเป็นข้าราชการนอกสังกัดกระทรวงกลาโหมซึ่งมิใช่ข้าราชการการเมืองหรือข้าราชการวิสามัญหรือข้าราชการซึ่งออกจากราชการในระหว่างทดลองปฏิบัติหน้าที่ราชการหรือเคยทำงานเป็นพนักงานเทศบาลซึ่งมิใช่พนักงานเทศบาลวิสามัญหรือพนักงานเทศบาลซึ่งออกจากในระหว่างทดลองปฏิบัติงาน ให้ได้รับเงินเดือนและเงินเพิ่มต่างๆ ตามที่กระทรวงกลาโหมกำหนด'ข้อ 2 ให้เพิ่มความต่อไปนี้เป็นข้อ 16 ทวิ แห่งกฎกระทรวง (พ.ศ. 2521)ออกตามความในพระราชบัญญัติระเบียบข้าราชการทหาร พ.ศ. 2521`ข้อ 16 ทวิ การบรรจุข้าราชการซึ่งมิใช่ข้าราชการการเมืองหรือข้าราชการวิสามัญหรือข้าราชการซึ่งออกจากราชการในระหว่างทดลองปฏิบัติหน้าที่ราชการหรือพนักงานเทศบาลซึ่งมิใช่พนักงานเทศบาลวิสามัญหรือพนักงานเทศบาลซึ่งออกจากงานในระหว่างทดลองปฏิบัติงานซึ่งโอนจากส่วนราชการอื่นหรือเทศบาล มารับราชการในสังกัดกระทรวงกลาโหมจะให้ได้รับเงินเดือนชั้นใดและเงินเพิ่มต่าง ๆ เท่าใดให้เป็นไปตามที่กระทรวงกลาโหมกำหนดทั้งนี้ จะให้ได้รับเงินเดือนสูงกว่าเดิมไม่ได้'ข้อ 3 กฎกระทรวงนี้ให้ใช้บังคับตั้งแต่วันที่ 1 มกราคม พ.ศ. 2521 เป็นต้นไปให้ไว้ ณ วันที่ 28 สิงหาคม พ.ศ. 2525พลเอก ป. ติณสูลานนท์รัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขการกำหนดเงินเดือนและเงินเพิ่มต่าง ๆ ในการบรรจุบุคคลซึ่งเคยรับราชการเป็นข้าราชการหรือเคยทำงานเป็นพนักงานเทศบาลและออกจากราชการหรือออกจากงานไปแล้วกลับเข้ารับราชการใหม่ในสังกัดกระทรวงกลาโหม และแก้ไขการกำหนดเงินเดือนและเงินเพิ่มต่าง ๆในการบรรจุข้าราชการและพนักงานเทศบาลซึ่งโอนจากส่วนราชการอื่นหรือเทศบาลมารับราชการในสังกัดกระทรวงกลาโหม จึงจำเป็นต้องออกกฎกระทรวงนี้